रविवार दोपहर AQI 190 के पार; भारत के कोलकाता-दिल्ली भी टॉप 10 लिस्ट में
Most polluted cities in the world? Infographic Update - रविवार दोपहर AQI ने 190 के पार; भारत के कोलकाता-दिल्ली भी टॉप 10 लिस्ट में
नेपाल की राजधानी काठमांडू दुनिया के सबसे प्रदूषित शहरों लिस्ट में टॉप-10 पाेजीशन में बरकरार है। इसकी वजह नेपाल के जंगलों में लगी आग है, जिसके चलते विजिबिलिटी पर असर पर रही है। दुनिया के 101 शहरों का रीयल टाइम प्रदूषण मापने वाले संगठन आईक्यू एयर के अनुसार काठमांडू में रविवार दोपहर एयर क्ववालिटी इंडेक्स 190 के निशान को पार कर गया।
काठमांडू के बाद थाईलैंड में चियांग माई दूसरे, वियतनाम में हनोई तीसरे, थाईलैंड में बैंकॉक चौथे और बांग्लादेश में ढाका पांचवें स्थान पर हैं। भारत से कोलकाता छठे और दिल्ली 9वें नंबर पर है।
फोरा दरबार में अमेरिकी दूतावास के एयर क्वालिटी मेजरमेंट स्टेशन के मुताबिक काठमांडू का AQI 200 का लेवल पार कर गया। इस दौरान हवा भी जहरीली हो गई।
140 जगहों पर प्रदूषण का स्तर खतरनाक लेवल पर 
पिछले गुरुवार पर्यावरण मंत्रालय ने कहा कि काठमांडू घाटी समेत देश के मध्य और पूर्वी हिस्सों में वायु प्रदूषण का स्तर जंगल की आग और कृषि अवशेषों को जलाने के कारण बढ़ गया है। देश में बारा, परसा, चितवन समेत 140 से ज्यादा जगहों पर वायु प्रदूषण खतरनाक स्तर पर है। प्रदूषण से बचने डॉक्टरों ने मास्क पहनने का सुझाव दिया है।
उड़ानाें पर भी असर पड़ा
आईक्यू एयर ने वायु प्रदूषण के लेवल को 0 से 500 तक कई लेवल में बांटा गया है। 201 से 300 के एक्यूआई को बैंगनी रंग दिया गया है। जिसमें काठमांडू घाटी को 201 नंबर मिले हैं। यह मानव स्वास्थ्य के लिए बहुत ही खतरनाक लेवल है।
प्रदूषण के चलते रविवार को घरेलू उड़ानों पर भी असर पड़ा। त्रिभुवन अंतरराष्ट्रीय एयरपोर्ट के मुताबिक खराब विजिबिलिटी के कारण पोखरा, भरतपुर और तुमलिंगतार समेत कई जगहों के लिए जाने वाली फ्लाइट्स रद्द की गईं।